Document ID: /roh_data/filtered/fineweb-2-filterrobots_roh.jsonl.gz/2702

Ils umens d'Alligator Malans han pers cunter Wiler-Ersigen cun 6:7 suenter sajettar penalties. L'entschatta han els anc manà cun 5:2, ma lura han ils Bernais sajettà 3 gols entaifer da 45 secundas. Suenter penalties han els pudì gudagnar. Per ils bernais èsi l'11avel titel da campiun svizzer.
Tar las dunnas batta Dietlikon las Piranhas Cuira en il Superfinal a Kloten cun 7:2. Las Turitgaisas han pudì rumper la dominanza da las da Cuira. Dapi il 2012 han Piranha Cuira e l’UHC Dietlikon mintg'onn da nov cumbattì per il titel da campiun svizzer. Ils 5 onns avant han adina las dunnas da Piranha Cuira gudagnà il final.
Per l'UHC Dietlikon è quai il sisavel titel da campiun svizzer.
RR novitads 20:00